થોડા વખત પહેલાજ જન્નતનશીન થયેલ જલન માતરી સાહેબનો આ શેર બે લીટીમાં કેટલું કહી જાય છે. શ્રદ્ધા એ અંગત વિષય છે, જેમાં કોઈ ધારાધોરણ નો જ હોય શકે, પણ તમારી શ્રદ્ધા બીજા પર થોપી દેવાનો કોઈ અર્થ ખરો. આ તો એવું કે તમને ભીંડાનું શાક ભાવે છે એટલે તમારા લાગતા-વળગતા સૌને ભીંડાનું શાક ભાવવુ જ જોઈએ. શું ખરેખર એ શક્ય છે, જરા ઘરમાં અજમાવી જુઓ. જેમ તમારી પસંદ-નાપસંદ બીજા પર નથી થોપી દેવાતી, એમ તમારી શ્રદ્ધા વિશ્વાસ બીજા પર થોપી દેવાથી શું અર્થ સરે છે. રોજ સવારે ભગવાનનું નામ લેવું જોઈએ, પણ સોશ્યિલ મીડિયામાં એનો મારો કેમ? ઉઠીને, આ દિવસ દેખાડવા માટે ઉપરવાળોનો આભાર માનો કે ન માનો એ પહેલા સોશ્યિલ મીડિયામાં ભગવાનના ફોટો મુકવાનું કેમ નથી ચુકતા. સાહેબ અહીંયા ભગવાનના ફોટો મુકવાથી કે સુવિચાર મુકવાથી કેટલાનું ભલું થયું છે જરાક જાણો તો ખરા, અને એ છોડો તમારું પોતાનું શું ભલું થયું? અહીંયા ફોટો મુકશો ને તમને ઉપરથી આશીર્વાદ મળશે, કે પછી આજનો દિવસ સારો જશે, કે તમે ધર્મ વટલાવવાના ધંધામાં છો, જેનું કામ ફક્ત બ્રેઇનવોશ કરવાનું હોય છે. જો આમાંથી કોઈ એક પણ કારણ નથી તો પછી શું કરવા નકામો મારો બોલાવો છો.